## El Departament de Salut de l'Arnau implanta un projecte novedós de seguiment del pacient amb insuficiència cardíaca després de l'alta hospitalària

*** Els pacients amb insuficiència cardíaca han vist millorat el seguiment de la patologia que tenen després de l'alta hospitalària en l'àmbit de l'atenció primària
* Fins al moment, s'ha revisat el tractament de més de mil pacients**

El Departament de Salut Arnau de Vilanova- Llíria ha establit un projecte de continuïtat assistencial en insuficiència cardíaca per a millorar la qualitat del seguiment dels pacients que han sigut donats d'alta de l'hospital.

D'aquesta manera, s'ha normalitzat la informació a l'alta i protocol·litzat una atenció precoç per part del personal mèdic i personal d'infermeria d'atenció primària en un temps màxim de 48 hores.

La infermera d'Atenció Primària contacta telefònicament amb el pacient per a valorar la seua situació després de l'alta hospitalària per a resoldre qualsevol problema de manera ràpida i eficaç. Posteriorment, durant la mateixa setmana, el metge d'atenció primària, junt amb la infermera, atenen el pacient en una consulta presencial, per a valorar-ne la situació clínica i realitzar els ajustos de tractament que puga necessitar.

Com a part d'aquesta iniciativa, per a millorar l'atenció als pacients amb aquesta patologia, també s'ha inclòs en els objectius dels acords de gestió del departament la valoració i adequació terapèutiques de tots els pacients amb insuficiència cardíaca, per a actualitzar la prescripció farmacològica en els qui tenen FEVE (fracció d'ejecció del ventricle esquerre) reduïda (menor de 40, que suposa més gravetat en la patologia).

Fins al moment, s'ha revisat el tractament de 1.080 pacients (60 % del total dels pacients amb IC). Aquest projecte de continuïtat assistencial, que està en marxa en altres hospitals d'Espanya amb resultats excel·lents, l'ha implantat el departament de manera pionera a la Comunitat Valenciana i té molt bona acceptació entre els usuaris del departament, que veuen, així, incrementat el control i seguiment de la seua patologia cardíaca, després de l'alta hospitalària pel personal mèdic i d'infermeria del seu centre de salut.

Fecha: 27/08/2023